О Б Р А З Л О Ж Е Њ Е

I. УСТАВНИ ОСНОВ ЗА ДОНОШЕЊЕ ЗАКОНА

Уставни основ за доношење овог закона садржан је у одредби члана 97. тачка 3. Устава Републике Србије, којом је, између осталог, утврђено да Република Србија уређује и обезбеђује систем локалне самоуправе и у одредби члана 180. став 3. Устава Републике Србије, којом је, између осталог, утврђено да се одборници скупштина јединица локалне самоуправе бирају на период од четири године, на непосредним изборима тајним гласањем, у складу са законом.

II. РАЗЛОЗИ ЗА ДОНОШЕЊЕ ЗАКОНА И ОБЈАШЊЕЊЕ ПОЈЕДИНАЧНИХ РЕШЕЊА

Законска измена се предлаже јер је, полазећи од одредбе члана 8. став 3. важећег Закона о локалним изборима, којом је предвиђено да се одлуком о расписивању избора одређује дан од када почињу тећи рокови за вршење изборних радњи ‒ важније одредити крајњи рок за расписивање него за спровођење избора. Поред тога, предложено решење допушта и већу флексибилност (у односу на важећа решења) у погледу одређивања рока за расписивање (најкасније 45 дана пре краја мандата одборника којима истиче мандат) и самим тим и у погледу одређивања дана одржавања локалних избора, што може бити корисно и од практичног значаја у одређеним политичким околностима.

III. ФИНАНСИЈСКА СРЕДСТВА ЗА СПРОВОЂЕЊЕ ЗАКОНА

За спровођење овог закона није потребно обезбедити додатна средства у буџету Републике Србије.